**UNIVERSITATEA *SPIRU HARET***

**Departamentul pentru Pregătirea Personalului Didactic**

**CUPRINSUL** **PORTOFOLIULUI DIDACTIC**

**pentru EXAMENUL DE ABSOLVIRE a programului de formare psihopedagogică nivelul II (aprofundare) pentru profesia didactică**

Portofoliul didactic conţine produse ale activităţii desfăşurate la disciplinele cuprinse în planul de învăţământ al programului de formare nivel II:

* două referate /eseuri structurate la disciplinele de pregătire psihopedagogică fundamentală şi de extensie, la alegere: *Psihopedagogia adolescenţilor, tinerilor şi adulţilor, Proiectarea şi managementul programelor educaţionale, Consiliere şi orientare, Sociologia educaţiei*;

Notă: unul din referate poate fi înlocuit cu un proiect educaţional, o analiză SWOT sau alt proiect tematic/ de (micro)cercetare realizat pe echipe de lucru la disciplinele studiate;

* proiectul unei unităţi de învăţare pentru un buget total de timp de min.4 ore, pe un conţinut organizat interdisciplinar, la alegere; proiectul să fie însoţit de un decupaj din programa şcolară pentru „Competenţe specifice şi conţinuturi” corespunzătoare unităţii de învăţare prezentate şi de o fişă de evaluare sumativă cu tipuri de itemi diferiţi, prin care să fie evaluate competenţelor specifice selecționate.

Întocmiţi Cuprinsul portofoliului didactic după „pagina de gardă” a acestuia.

**Precizări:**

(extras din *Metodologia privind finalizarea programelor de formare psihopedagogică*)

Examenul de absolvire constă în prezentarea portofoliului didactic. În cadrul acestuia, candidaţii trebuie să descrie oral cel puţin un document din cuprinsul portofoliului. În prezentarea lor, candidatul trebuie să opereze cu noţiuni specifice disciplinelor din programul de formare psihopedagogică urmat şi să demonstreze aplicarea lor în elaborarea documentelor de proiectare curriculară la disciplina /disciplinele de specialitate.

Prezentarea orală poate fi susținută de slide-uri PowerPoint, Prezi, imagini/filme, planșe sau alte mijloace de învățământ prin care candidații demonstrază dobândirea competențelor didactice.